paragraph_text: Bela IV. (mađ. IV. Béla) (Komoransko-ostrogonska županija, Mađarska,<ref>https://www.geni.com/people/Bela-IV-%C3%81rp%C3%A1dh%C3%A1zi-King-of-Hungary/6000000000153344904<ref> 29. studenoga 1206. – kraj Budima, 3. svibnja 1270.), hrvatsko-ugarski kralj (1235. – 1270.) iz dinastije Arpadovića. Bio je jedan od najvećih vladara iz dinastije i obnovitelj kraljevstva nakon velike provale Tatara 1241. godine. Značajan je i njegov doprinos nastajanju i razvitku slobodnih kraljevskih gradova, među njima i Zagreba, koji je dobio te povlastice Zlatnom bulom kralja Bele IV. 1242. godine.